**JESENSKI ŠEŠIR**

Ja sam šešir i zovem se Šimun. Rodio sam se u velikoj tvornici šešira. Nije mi bilo jasno zašto svi ostali idu u skupe i otmjene trgovine, a ja u trgovinu „Sve po 5 kuna“.

Završio sam na polici na kojoj je pisalo „ROBA S GREŠKOM“. Osvrnuo sam se oko sebe i ugledao jaknu Jelenu sa velikom plavom mrljom, gitaru Gitu bez žica i knjigu Klaru bez korica. Upitao sam svoje nove prijatelje što radim na ovoj polici. Gita mi je nježno objasnila da mi nedostaje jedan od najvažnijih dijelova – vrh. Tada sam shvatio zašto stalno osjećam propuh u glavi.

Mjesecima smo nepomično sjedili na polici i nestrpljivo čekali da nas netko kupi, ali smo samo gledali ljude koji prolaze i čuli njihove zvonke korake kako se udaljavaju. Jednoga smo dana odlučili nešto poduzeti. Spretno i vješto, poput lopova, iskrali smo se iz trgovine. Vani je bilo tamno i mračno. Morali smo se osloniti na sluh. Čuli smo razne zvukove: huktanje sova, šuštanje lišća te tapkanje životinjica.

Jutro je brzo svanulo. Bila je jesen, pa smo oko sebe vidjeli mnogo šarenih boja i plodova. Jelena je predložila da se ukrasimo. Ona je mrlju prekrila kestenjem koje je izgledalo poput ježića. Gita je svoje žice napravila od niti paukove mreže, a Klara je šareno lišće stavila umjesto svojih korica. Ja se nisam mogao odlučiti pa sam se bacio u hrpu lišća i plodova. Kada sam izašao, bio sam predivan. Bio sam šaren poput duge. Više nismo bili“ roba s greškom“. Osjećali smo se lijepo, baš onakvi kakvi i jesmo!

Lukas Anđelić, 5.a